తర్విందర్ సింగ్ మార్వా

తర్విందర్ సింగ్ మార్వా  (జననం 1 మే 1959) ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు జాంగ్‌పురా శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.

తర్విందర్ సింగ్ మార్వా మాజీ ముఖ్యమంత్రి షీలా దీక్షిత్ కు పార్లమెంటరీ కార్యదర్శిగా పని చేశాడు.
రాజకీయ జీవితం
తర్విందర్ సింగ్ మార్వా భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1998 ఢిల్లీ శాసనసభ ఎన్నికలలో జాంగ్‌పురా శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ  అభ్యర్థి బీర్ బహదూర్ పై 11,919 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2003 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కుల్దీప్ సింగ్ భోగల్ పై 20,227 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

తర్విందర్ సింగ్ మార్వా 2008 ఢిల్లీ శాసనసభ ఎన్నికలలో జాంగ్‌పురా శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి మంజీందర్ సింగ్ సిర్సాపై 13,956 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. ఆయన 2013 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి అభ్యర్థి ఆప్ మణీందర్ సింగ్ ధీర్ పై 1,744 ఓట్ల తేడాతో ఓడిపోయాడు.

తర్విందర్ సింగ్ మార్వా 2015 శాసనసభ ఎన్నికలలో  జాంగ్‌పురా శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి 22,662 ఓట్లతో, 2020 ఎన్నికలలో 13,565 ఓట్లతో మూడో స్థానంలో నిలిచాడు. ఆయన 2022 జూలై 6న బిజెపి ప్రధాన కార్యదర్శి వినోద్ తవ్డే, మాజీ ఎమ్మెల్యే మంజిందర్ సింగ్ సిర్సా సమక్షంలో భారతీయ జనతా పార్టీలో చేరాడు. ఆయన 2025 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి  ఆప్ అభ్యర్థి మనీష్ సిసోడియాపై 675 ఓట్ల స్వల్ప మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:2025 ఢిల్లీ శాసనసభ్యులు